Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 375/11/4404	Nové Zámky, 7.10.2013
EEČ : 2-33-108-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 24.6.2011, spisová značka 1 Pv 375/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa  08.02.2011, v dobe asi od 12.00 h do 14.30 h, v katastri obce XXXXX, v lokalite Chrastovo, na parcele číslo XXXXX v urbárskom lese, na pozemku patriaceho do lesného pôdneho fondu, po vzájomnej dohode s XXXXX, narodeným 14.11.1985, bytom XXXXX, Agátová 26 a s XXXXX, narodeným 09.07.1985, bytom XXXXX, Dúhová 17, vyrúbali a nachystali na odvoz 12 mł dreva druhu jaseň a agát, z ktorého množstva 4 mł aj odviezli do obce XXXXX a predali, čím pre XXXXX XXXXX spôsobil škodu vo výške 576,-- €. 

Uznesením prokurátora Okresnej prokuratúry Nové Zámky zo dňa 24.6.2011, spisová značka 1 Pv 375/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením okresnej prokurátorky v Nových Zámkoch spisovej značky  1 Pv 375/11 - 4  zo dňa 24.06.2011 bolo podľa § 216 odsek 1 Trestného poriadku podmienečne zastavené trestné stíhanie

 obvineného XXXXX , narodeného XXXXX,  trvale bytom XXXXX, Dúhová č. 2, 

pre prečin krádeže spolupáchateľstvom podľa § 20 k § 212 odsek 2 písmeno d/ Trestného zákona,  ktorého sa dopustil  na tom skutkovom základe,  že dňa  08.02.2011, v dobe asi od 12.00 h do 14.30 h, v katastri obce XXXXX, v lokalite Chrastovo, na parcele číslo XXXXX urbárskom lese, na pozemku patriaceho do lesného pôdneho fondu, po vzájomnej dohode s XXXXX, narodeným 14.11.1985, bytom XXXXX, Agátová 26 a s XXXXX, narodeným 09.07.1985, bytom XXXXX, Dúhová 17, vyrúbali a nachystali na odvoz 12 mł dreva druhu jaseň a agát, z ktorého množstva 4 mł aj odviezli do obce XXXXX a predali, čím pre XXXXX XXXXX spôsobil škodu vo výške 576,-- €. 
Podľa § 216 odsek 2 Trestného poriadku bola obvinenému XXXXX určená skúšobná doba v trvaní 1 rok. Skúšobná doba začala plynúť dňom 11.07.2011, kedy uznesenie o podmienečnom  zastavení trestného stíhania nadobudlo právoplatnosť a uplynula dňom 11.07.2012.
Zistil som, že obvinený XXXXX v priebehu skúšobnej doby viedol riadny život (charakteristika z miesta trvalého bydliska, Obvodného úradu Nové Zámky, odbor všeobecnej vnútornej správy, odpis registra trestov) z ktorého dôvodu som podľa § 217 odsek 1 Trestného poriadku rozhodol, že sa osvedčil. 
Právoplatnosťou uznesenia o tom,  že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e/ Trestného poriadku

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor